איחוד מפלגות הימין

איחוד מפלגות הימין הייתה רשימה ישראלית שהורכבה ממפלגות הבית היהודי, האיחוד הלאומי ועוצמה יהודית, התמודדה בבחירות לכנסת העשרים ואחת וקיבלה חמישה מנדטים. בבחירות לכנסת העשרים ושתיים התפרקה הרשימה והמפלגות המרכיבות אותה (למעט עוצמה יהודית) הרכיבו, לצד הימין החדש, את רשימת "ימינה" בראשות איילת שקד. ב-29 בדצמבר 2018 הודיעו יושב ראש הבית היהודי ושר החינוך בנט, שרת המשפטים איילת שקד וחברת הכנסת שולי מועלם-רפאלי על פרישה מהמפלגה והקמת מפלגה חדשה בשם הימין החדש. בעקבות פרישת בנט נותרה המפלגה ללא יו"ר. ב-27 בינואר 2019 אישר מרכז הבית היהודי את ביטול הפריימריז שנועדו לקבוע את יו"ר המפלגה לקראת הבחירות, ונקבע כי יו"ר המפלגה יבחר על ידי מועצה ציבורית, בעוד שאר הרשימה תבחר על ידי המרכז. ב-3 בפברואר התכנסה המועצה הציבורית לבחור את יו"ר המפלגה, מבין המועמדים הבאים: הרב רפי פרץ, הרב אבי גיסר, יוסי ברודני, רונן שובל, ניצנה דרשן-לייטנר, אלי בן-דהן, יפתח רון-טל והרב אליעזר שנוולד, כאשר הוועדה בחרה ברפי פרץ. המינוי אושרר על ידי חברי מרכז המפלגה ב-4 בפברואר, במקביל לקיום הפריימריז. בעקבות אי הבחרות אישה למקום מבין שלושת הראשונים ברשימה, בחרה הוועדה המסדרת ב-13 בפברואר את יפעת ארליך עבור השריון שנקבע, אך ב-21 בפברואר היא פרשה מהרשימה עקב התנגדות לחיבור עם עוצמה יהודית והוחלפה בעידית סילמן. ב-14 בינואר 2019 התקיימו בחירות מקדימות במרכז מפלגת האיחוד הלאומי – תקומה. בצלאל סמוטריץ' זכה ב-83 קולות והביס את היו"ר המכהן אורי אריאל שזכה ב-40 קולות. בעקבות תבוסתו פרש אריאל מהחיים הפוליטיים. מפלגת עוצמה יהודית בראשות מיכאל בן-ארי. ברשימה שובצו נציגיה מיכאל בן-ארי במקום החמישי ואיתמר בן-גביר במקום השמיני. בערעור שהוגש לבית המשפט העליון נפסק ברוב קולות שבן-ארי פסול מלהתמודד לכנסת. שני מועמדי המפלגה האחרים היו איתמר בן גביר (מקום 8 שקודם למקום 7 בעקבות הדחת בן-ארי) ויצחק וסרלאוף (מקום 40 שקודם ל-39). ב-14 בפברואר 2019 הסכימו מפלגות הבית היהודי והאיחוד הלאומי – תקומה על ריצה משותפת בבחירות, בדומה לריצה המשותפת של המפלגות בבחירות לכנסת התשע עשרה ובבחירות לכנסת העשרים. סוכם כי הרשימה תורכב בריץ'-רץ' בו במקומות האי-זוגיים ברשימה יוצבו נציגים של מפלגת הבית היהודי ובמקומות הזוגיים יוצבו נציגים של מפלגת האיחוד הלאומי-תקומה, בראש הרשימה יעמוד יו"ר הבית היהודי רפי פרץ, ויו"ר האיחוד הלאומי בצלאל סמוטריץ' יוצב שני אך יִבְחַר ראשון תפקיד בממשלה ויהיה נציג הסיעה בקבינט המדיני-ביטחוני. אם תקבל הרשימה רק תפקיד אחד בממשלה תתקיים רוטציה על התפקיד בין סמוטריץ' לפרץ. אם לרשימה יהיה מספר מושבים אי זוגי בכנסת תתקיים רוטציה בין נציגי שתי המפלגות על המושב האחרון. כל ההחלטות יתקבלו בהסכמת שני הצדדים וחלוקת כל התפקידים תהיה באופן שוויוני על ידי יושבי ראש שתי המפלגות. ב-20 בפברואר יצאה הודעה משותפת לליכוד ולבית היהודי, ביוזמתו של יו"ר הליכוד, בנימין נתניהו, שלפיה סוכם שרשימת עוצמה יהודית תרוץ ביחד עם הבית היהודי, ובתמורה במקום ה-28 ברשימת הליכוד יוצב נציג הבית היהודי, ויותר לו להתפלג מהליכוד ולהתאחד עם המפלגה. המפלגה מינתה את חבר הכנסת אלי בן-דהן, לרשימת הליכוד במסגרת איחוד מפלגות, תוך שימוש במפלגת המדף אח"י. עוד נאמר באותה הודעה, כי נתניהו מבטיח לבית היהודי שני תפקידי שרים משמעותיים בממשלה הבאה בערב אושר ההסכם במרכז הבית היהודי. בעקבות ההסכם הוקצו לעוצמה יהודית המקום החמישי והשמיני וה-31 ברשימת איחוד מפלגות הימין. האיחוד הוגדר כבלוק טכני, ונקבע כי נציגי עוצמה יהודית יתפלגו בהסכמה מהמפלגה לאחר הבחירות ויקימו סיעה עצמאית בכנסת, וכי שרי האיחוד יתפטרו במסגרת החוק הנורווגי הקטן על מנת להביא לכניסת מועמדי עוצמה יהודית לכנסת. ניסיון לצרף לאיחוד גם את מפלגת יחד של אלי ישי נכשל, ומפלגתו של ישי רצה לבד ובהמשך פרשה. התנועה הרפורמית, מפלגת מרצ וח"כ סתיו שפיר ממפלגת העבודה הגישו עתירות לוועדת הבחירות המרכזית נגד התמודדותם של נציגי "עוצמה יהודית" בבחירות לכנסת. היועץ המשפטי לממשלה, אביחי מנדלבליט, המליץ לוועדת הבחירות המרכזית לפסול את התמודדותו של בן ארי בנימוק שהוא מסית לגזענות. ועדת הבחירות המרכזית החליטה לדחות את העתירות. מפלגת מרצ ערערה על ההחלטה לבית המשפט העליון, אשר ברוב של שמונה שופטים מול דעת יחיד, פסל את מועמדתו של בן-ארי לכנסת. פסק הדין מהווה תקדים, בהיותו מקרה יחיד של פסילת מועמד על בסיס אישי. בעקבות הפסילה עתרה מפלגת "עוצמה יהודית" לוועדת הבחירות המרכזית לכנסת בדרישה להקדים את מועמדי המפלגה על פי סדר שיבוצם המפלגתי. העתירה נדחתה על ידי יו"ר ועדת הבחירות חנן מלצר, ועתירת המפלגה על ההחלטה לבג"ץ נדחתה אף היא. עוצמה יהודית פרשה מהאיחוד עם מינוים לשרים של הרב רפי פרץ ובצלאל סמוטריץ, בטענה שהרב פרץ סירב לעמוד בהתחייבותו להתפטר מהכנסת (יחד עם סמוטריץ) על מנת לאפשר את כניסתו של מועמד המפלגה בן-גביר. פרץ מצידו טען שהסיכום היה על הפסקה של הכהונה בכנסת במסגרת תיקון בחוק יסוד הממשלה ('חוק נורווגי מורחב') שלא התאפשר במסגרת ממשלת מעבר. רשימת הציונות הדתית אתר האינטרנט הרשמי של איחוד מפלגות הימין סיעת הבית היהודי - האיחוד הלאומי בכנסת העשרים ואחת, באתר הכנסת איחוד מפלגות הימין, באתר פייסבוק איחוד מפלגות הימין, ברשת החברתית פייסבוק שוריין בהליכוד בתמורה לחיבור עם עוצמה יהודית. כבר לא "הבית היהודי" מהיום אמרו "איחוד מפלגות הימין", באתר כיפה, 22 בפברואר 2019 הוגשה רשימת "איחוד מפלגות הימין" לבחירות לכנסת, באתר ynet, 21 בפברואר 2019 צבי זרחיה, ועדת הכנסת אישרה את התפלגות בנט, שקד ומועלם למפלגה החדשה - "צל"ש", באתר כלכליסט, 30 בדצמבר 2018 יותם ברגר, הבית היהודי קבע כי יו"ר המפלגה הבא לא ייבחר בפריימריז, באתר הארץ, 28 בינואר 2019 דני זקן, ‏מרכז מפלגת הבית היהודי אישר הערב ברוב גדול ביטול הפריימריז, באתר גלובס, 27 בינואר 2019 עטרה גרמן, ‏מרכז הבית היהודי הכריע: ועדה מסדרת ליו"ר המפלגה, באתר "סרוגים", 27 בינואר 2019 עטרה גרמן, ‏תיעוד ראשוני: מהראיונות לתפקיד יו"ר הבית היהודי, באתר "סרוגים", 31 בינואר 2019 עדו בן פורת, הרב רפי פרץ נבחר ליו"ר הבית היהודי, באתר ערוץ 7, 3 בפברואר 2019 עטרה גרמן, אוריאל בארי, ‏מוטי יוגב ניצח בבחירות לרשימת הבית היהודי, באתר "סרוגים", 4 בפברואר 2019 הקלפיות נסגרו: כיצד תיראה רשימת הבית היהודי?, באתר "סרוגים", 4 בפברואר 2019 העיתונאית יפעת ארליך תשוריין בבית היהודי, בעיתון מקור ראשון, 15 בפברואר 2019 יפעת ארליך פורשת מהבית היהודי, באתר ערוץ 7, 21 בפברואר 2019 עטרה גרמן, ‏במקום ארליך: עידית סילמן שוריינה בבית היהודי, באתר "סרוגים", 21 בפברואר 2019 יותם ברגר, סמוטריץ' נבחר ליו"ר האיחוד הלאומי, אריאל צפוי לפרוש מהפוליטיקה, באתר הארץ, 14 בינואר 2019 יקי אדמקר‏, הדיח את אורי אריאל: סמוטריץ' נבחר לראשות "האיחוד הלאומי", באתר וואלה, 14 בינואר 2019 ע"ב 1866/19 עיסאווי פריג' ואחרים נגד מיכאל בן ארי ואחרים, ניתן ב-17 במרץ 2019 רשימת מועמדים - איחוד מפלגות הימין - הבית היהודי, האיחוד הלאומי עוצמה יהודית, באתר ועדת הבחירות המרכזית לכנסת ה-21 יותם ברגר, יהונתן ליס, הבית היהודי והאיחוד הלאומי ירוצו יחד: פרץ יעמוד בראש, סמוטריץ' יהיה השר הבכיר, באתר הארץ, 14 בפברואר 2019 שירית אביטן כהן, ‏נתניהו והבית היהודי סיכמו: איחוד עם עוצמה יהודית בתמורה לשני תיקים ושריון בליכוד, בעיתון מקור ראשון, 20 בפברואר 2019 ההסכם בין אח"י לליכוד באתר ועדת הבחירות המרכזית מורן אזולאי, נתניהו והבית היהודי סיכמו: איחוד בימין תמורת שני תפקידי שר ושריון בליכוד, באתר ynet, 20 בפברואר 2019 מרכז הבית היהודי אישר את האיחוד עם עוצמה יהודית, באתר ynet, 20 בפברואר 2019 ההסכם בין המפלגות באתר ועדת הבחירות המרכזית גיא עזרא עטרה גרמן, ‏סופית: אלי ישי ירוץ לבד- ללא הבית היהודי, באתר "סרוגים", 21 בפברואר 2019 דני זקן, ‏מרצ וסתיו שפיר לוועדת הבחירות: לפסול את עוצמה יהודית, באתר גלובס, 25 בפברואר 2019 אבישי גרינצייג, יניר קוזין, ‏היועמ"ש קרא לפסול את מועמדות בן ארי לכנסת, אך לאפשר לבן גביר להתמודד, באתר מעריב אונליין, 6 במרץ 2019 דני זקן, ‏ועדת הבחירות דחתה את בקשות הפסילה של בן ארי ובן גביר, באתר גלובס, 6 במרץ 2019 עטרה גרמן, ‏עתירה לבג"צ: מרצ הגישה ערעור נגד פסילת בן גביר ובן ארי, באתר "סרוגים", 12 במרץ 2019 בקשה לשינוי סדר המועמדים ברשימת המועמדים, באתר ועדת הבחירות המרכזית לכנסת בג"ץ 2200/19 חזית יהודית לאומית ואחרים נ' יו"ר ועדת הבחירות המרכזית ואחרים, ניתן ב־31 במרץ 2019 עמיחי אתאלי, בן גביר מפרק את השותפות עם איחוד מפלגות הימין, באתר ynet, 25 ביוני 2019